cyanic-selkie/wikianc huggingface dataset:
ไทป์ 90
Type 90 หรือรถถังแบบ 90เป็นรถถังหลักที่กองกำลังป้องกันตนเองทางบกญี่ปุ่น เลือกใช้เข้าประจำการอยู่ในปัจจุบันโดยผู้ผลิตคือ Mitsubishi Heavy industries Type90 ถูกออกแบบมาเพื่อทดแทน รถถังType61 เดิมที่เก่าและต้องปลดประจำการ Type90 จะทยอยเข้าประจำการทดแทนทั้งหมดรวมถึง รถถังType74ด้วย Type90เข้าประจำการในปี 1990 Type มีราคาราวๆ 790ล้านเยนหรือประมาณ 7.4ล้านดอลลาร์สหรัฐ ตามค่าเงินเมื่ออปี 2008 ที่มาของการพัฒนาเริ่มต้นหลังจากการรับรถถัง Type74เข้าประจำการผู้บังคับการกองกำลังป้องกันตนเองญี่ปุ่นก็เริ่มมองหาหรือพินิจพิจารณารถถังใหม่ต่อไปที่มีขีดความสามารถในการเอาชนะรถถังT-72ของโซเวียตได้อย่างสิ้นเชิงผลของโครงการที่เริ่มตั้งแต่ครั้งนั้น ออกมาเป็นรถต้นอบบในรหัส TK-X MBTซึ่งดำเนินอยู่ในช่วงระหว่างปี1977-1979การพัฒนาโครงการดังกล่าวได้รับความร่วมมือจากMitsubishi Heavy industriesและเจ้าหน้าที่ระดับแนวหน้าของสถาบันวิจัยและพัฒนาอุตสาหกรรมเพื่อการป้องกันประเทศแห่งประเทศญี่ปุ่น (TRDI)โดยมีผู้เข้าร่วมโครงการอีกจำนวนหนึ่งได่แก่บริษัทอุตสาหกรรมโลหะแห่งประเทศญี่ปุ่น(Japan Steelwork Limited) บริษัทไดกิ้น(Daikin industries Limited) มิตซูบิชิ อิเล็กทริค(mitsubishi electric) ฟูจิสิคอมพิวเตอร์(Fujisu)และ NEC
โครงการถูกกำหนดให้เสร็จสมบูรณ์ในปี 1980 ซึ่งก็เสร็จตามคาดด้วยรถต้นแบบ 2คันทั้ง 2คันติดอาวุธหลักเป็นปืนใหญ่ 120 มม. (ผลิตโดยกลุ่มบริษัทอุตสาหกรรมโลกหะญี่ปุ่น)และยิงกระสุนของญี่ปุ่นเอง(ผลิตโดยบริษัทไดกิ้น)เสร็จสมบูรณ์ในปี 1982-1984) แต่สำหรับการทดสอบในส่วนของโลหะผสม การทดสอบยิง การแก้ไขและปรับปรุงต่างๆจะยังคงดำเนินต่อเนื่องจนถึงปี 1986 Type90 ต้นแบบชุดทที่ 2จะประกอบขึ้นระหว่างปี 1986-1988 ซึ่งมีการเปลี่ยนแปลงส่วนหลักๆหลายจุดเช่นเปลี่ยนปืนใหญ่หลักเป็นปืนใหญ่ลำกล้องเรียบขนาด 120 มม. จาก Rheinmetall ซึ่งเป็นแบบเดียวกับที่ใช้ติดตั้งบนรถถังLeopard2 ของเยอรมันรวมถึงรถถังรุ่นปรับปรุงของรถถังหลัก M1A2 Abramsของ สหรัฐ ด้วย สำหรับ Type90ชุดที่ 2ทางญี่ปุ่นยังไม่ได้ผลิตเพื่อใช้งานเป็นทางการแต่เพื่อการทดสอบ สมรรถนะต่อไปอีกเกือบ 10ปีจนถึงปี 1989 และมอบชื่อรหัสให้มันอย่างเป็นทางการในปี 1990ในชื่อรหัส Type90 สำหรับปืน 120มม. ของ Rheinmetall แห่งเยอรมนี เพื่อผลิตใช้เองในประเทศไม่เพียงแต่ตัวปืนเท่านั้นยังรวมไปถึงระบบภายในทั้งหมด ก็ถูกผลิตขึ้นเองในญี่ปุ่นเช่นกัน จึงพอจะกล่าวได้ว่ารถถังคันนี้ทั้งคัน ผลิตMade in Japan ทั้งสิ้นก็ไม่ผิดเท่าไหร่นัก  ในด้านระดับอาวุธดังที่ได้รับไปญี่ปุ่นใช้ระบบการทำงานของปืนหลักด้วยปืนใหญ่Rheinmetall L44ขนาด 120มม.ซึ่งซื้อลิขสิทธิ์มาผลิตโดยบริษัทอุตสาหกรรมโลหะประเทศญี่ปุ่น(ในเอเชีย ยังมีรถถังอีกแบบที่ใช้ปืนรุ่นนี้คือ K1A1 ของกองทัพเกาหลีใต้)ก่อนหน้านี้ในชุดทดสอบชุดแรกทางญี่ปุ่นได้ประสบความสำเร็จในการทำปืนใหญ่ลำกล้องเรียบของตัวเองมาแล้วแต่กระนั้นศักยภาพของL44ก็ยังสูงกว่ารุ่นที่ทำเองอยู่ดีญี่ปุ่นจึงแก้ปัญหาด้วยการซื้อลิขสิทธิ์มาผลิตเองหลังจากผลิตออกสู่สายตาชาวโลกก็มีการปรับปรุงระบบควบคุมการยิงและระบบการเล็งเป้าด้วยเลเซอร์แบบYttrium-Aluminium Garnet        ซึ่งสามารถเล็งเป้าหมายได้ไกล3,000-5,000เมตรและมีระบบคํนวณกระสุนตกแสดงผลก้วยจอ 32บิท ติดตั้งระบบค้นหา และ มองทศันวิสัยด้วยความร้อน พร้อมระบบติดตามค้นหาเป้าหมายโดยอัตโนมัติในส่วนของปืนยังเพิ่ม
การสลายการชุมนุมที่แยกปทุมวัน พ.ศ. 2563
วันที่ 16 ตุลาคม 2563 ตำรวจสลายการชุมนุมของกลุ่มราษฎรในการประท้วงขับไล่รัฐบาลอย่างสงบด้วยกำลัง ได้แก่ ปืนฉีดน้ำแรงดันสูงผสมสารเคมี และแก๊สน้ำตา ที่แยกปทุมวันไปจนถึงแยกราชเทวี ตั้งแต่เวลาประมาณ 18.50–23.15 น. เบื้องต้นมีรายงานผู้ได้รับบาดเจ็บอย่างน้อย 6 คน และมีผู้ถูกจับกุมกว่า 100 คน
ตำรวจยืนยันว่าได้ปฏิบัติตามหลักสากลเรื่องการควบคุมฝูงชน แต่องค์การและปัจเจกหลายแห่งและคนทั้งในและต่างประเทศประณามการสลายการชุมนุมดังกล่าว ส่วนทางด้านนายกรัฐมนตรีนำคลิปวิดีโอที่ผู้ชุมนุมใช้คีมตัดเหล็กฟาดใส่ตำรวจในชุดเกราะมาโจมตีขบวนการนักศึกษา
ลำดับเหตุการณ์
ผู้ชุมนุมเริ่มชุมนุมที่แยกปทุมวันตั้งแต่เวลาประมาณ 17.40 น. ซึ่งเปลี่ยนจากแยกราชประสงค์ตามที่ได้กำหนดล่วงหน้าเนื่องจากมีการวางกำลังตำรวจอย่างแน่นหนา นอกจากนี้ กองอำนวยการร่วมแก้ไขสถานการณ์ฉุกเฉินที่มีความร้ายแรง (กอร.ฉ.) ยังมีคำสั่งปิดระบบขนส่งสาธารณะในพื้นที่โดยรอบ
ตั้งแต่เวลาประมาณ 18.50 น. เจ้าหน้าที่ตำรวจใช้กำลังสลายการชุมนุมด้วยปืนฉีดน้ำแรงดันสูงและใช้น้ำผสมสารเคมีสีน้ำเงิน และแก๊สน้ำตา ตำรวจยังมีการใช้อุปกรณ์ส่งเคลื่อนรบกวนระยะไกล
เวลา 19.20 น. พบเจ้าหน้าที่ตำรวจควบคุมฝูงชนคนหนึ่งล้มลงกับพื้นหลังเริ่มฉีดน้ำ และมีรถพยาบาลเข้ามารับตัว ผู้ชุมนุมเข้าไปหลบอยู่ในจุฬาลงกรณ์มหาวิทยาลัย ส่วนทางมหาวิทยาลัยปิดประตูใหญ่ให้เข้าเฉพาะนิสิตที่แสดงบัตรนักศึกษา ให้เข้าเฉพาะทางประตูเล็ก ผู้ชุมนุมบริเวณถนนพญาไทประกาศยุติการชุมนุมในเวลาประมาณ 20.55 น. โดยมี ผู้ช่วยศาสตราจารย์ ประจักษ์ ก้องกีรติ และอาจารย์จุฬาลงกรณ์มหาวิทยาลัยบางคนช่วยจัดระเบียบให้เดินทางกลับ ฝ่ายตำรวจตามสลายการชุมนุมด้วยปืนฉีดน้ำแรงดันสูงตั้งแต่แยกปทุมวันไปทางถนนพระราม 1 จนถึงเวลาประมาณ 21.10 น. ในช่วงเวลานั้น ยังคงเหลือผู้ชุมนุมบริเวณถนนพญาไท ฝั่งราชเทวี และหน้าหอศิลปวัฒนธรรมแห่งกรุงเทพมหานคร พิธา ลิ้มเจริญรัตน์ หัวหน้าพรรคก้าวไกลพยายามเจรจากับตำรวจขอให้เคลื่อนย้ายผู้บาดเจ็บออกจากที่ชุมนุม แต่ไร้ผล
เวลาประมาณ 21.10 น. ตำรวจฉีดน้ำสลายการชุมนุมกลับมารวมตัวกันที่ฝั่งเอ็มบีเคเซ็นเตอร์ ตำรวจติดตามผู้ชุมนุมไปจนถึงสะพานเฉลิมหล้า 56 และแยกราชเทวี และมีการฉีดน้ำขับไล่จนยึดคืนและเปิดการจราจรได้เมื่อเวลาประมาณ 23.15 น.
ผู้บาดเจ็บและผู้ถูกจับกุม
ศูนย์การแพทย์เอราวัณเปิดเผยในคืนนั้นว่ามีผู้ได้รับบาดเจ็บ 6 คน เป็นเจ้าหน้าที่ 4 นายและประชาชน 2 คน
ด้าน พล.ต.ท.ภัคพงศ์ พงษ์เภตรา ผู้บัญชาการตำรวจนครบาลเปิดเผยว่ามีผู้ถูกจับกุมอย่างน้อย 100 คน รวมทั้งทัตเทพ เรืองประไพกิจเสรี แกนนำกลุ่มเยาวชนปลดแอก, ณัฐนนท์ ดวงสูงเนิน ผู้ร่วมก่อตั้ง Spaceth.co (ซึ่งได้รับการปล่อยตัวในวันที่ 17 ตุลาคม) วันเดียวกัน ศูนย์ทนายความเพื่อสิทธิมนุษยชนโพสต์ว่าศาลแขวงปทุมวันยกคำร้องขอฝากขังผู้ถูกจับกุมจำนวน 8 คน สื่อมวลชนจากหนังสือพิมพ์ ประชาไท ถูกยึดโทรศัพท์มือถือระหว่างรายงานสด และถูกจับกุมตัวไปยังกองบังคับการตำรวจตระเวนชายแดน ภาค 1 ก่อนได้รับการปล่อยตัวในเช้ามืดวันที่ 17 ตุลาคม
สารเคมี
สีของน้ำนั้นคาดการณ์ว่าเป็นเมทิลลีนบลู, แอเซอร์เอ, หรือไทโอนีน และใช้ติดตามตัวบุคคลเป็นเวลาหลายวัน ด้านตำรวจไม่สามารถยืนยันประเภทของสารเคมีได้แน่ชัด ทำให้ถูกวิจารณ์ว่าดูไม่ได้ศึกษาสารเคมีที่จัดซื้อมา มีผู้โพสต์ในสื่อสังคมว่า ตนได้รับบาดเจ็บถึงขั้นอวัยวะภายในช้ำ
คีมตัดเหล็ก
วรงค์ เดชกิจวิกรม และอัษฎางค์ ยมนาค หยิบยกคลิปโดยสำนักข่าวเอเอฟพีที่มีผู้ประท้วงใช้คีมตัดเหล็กฟาดใส่ตำรวจในชุดเกราะมาตั้งคำถามว่าผู้ชุมนุมมือเปล่าจริงหรือไม่ ในแถลงการณ์ทางโทรทัศน์ในวันที่ 21 ตุลาคม ประยุทธ์ระบุว่าผู้ประท้วงใช้คีมตัดเหล็กทำร้ายตำรวจ และว่ามี "พฤติกรรมรุนแรงอีกหลายอย่างต่อเจ้าหน้าที่"
ปฏิกิริยา
ฝ่ายผู้ประท้วงตอบโต้โดยมีการจัดแฟลชม็อบที่มหาวิทยาลัยธรรมศาสตร์ ศูนย์รังสิต และมหาวิทยาลัยขอนแก่นในคืนเดียวกัน  หลังจากนั้นผู้ประท้วงชุมนุมติด ๆ กันหลายวัน โดยรัฐบาลสั่งปิดระบบรถไฟฟ้าซึ่งมีผู้ได้รับผลกระทบหลายแสนคน แต่ไม่มีการสลายการชุมนุมอีก
พรรคร่วมฝ่ายค้านประณามการสลายการชุมนุมโดยสงบ เป็นการใช้กำลังเกินกว่าเหตุ และให้เปิดสมัยประชุมวิสามัญของรัฐสภาโดยเร็ว
ดาราหลายคนออกมาแสดงความไม่เห็นด้วยกับการสลายการชุมนุม เช่น สมิทธิ์ อารยะสกุล, ปาณิสรา อารยะสกุล, แพรวา สุธรรมพงษ์ สมาชิกบีเอ็นเคโฟร์ตีเอต, เอกชัย เอื้อสังคมเศรษฐ, คชาภา ตันเจริญ, พิมพ์ผกา เสียงสมบุญ, เจษฎาภรณ์ ผลดี โดยเฉพาะโฟกัส จีระกุล ที่ประกาศจุดยืนชัดเจนว่าขอเลือกข้างประชาธิปไตย หนังสือพิมพ์ ข่าวสด และ บางกอกโพสต์ เขียนบทบรรณาธิการเรียกร้องให้ประยุทธ์ลาออกเพื่อลดความขัดแย้ง
สำนักงานข้าหลวงใหญ่สิทธิมนุษยชนแห่งสหประชาชาติและองค์การนิรโทษกรรมสากลรับรองสภาพสงบของการชุมนุม และประณามการสลายการชุมนุม ผู้อำนวยการฮิวแมนไรต์วอชเอเชียกล่าวว่า การทำให้การชุมนุมโดยสงบเป็นความผิดเป็นสัญลักษณ์ของการปกครองระบอบเผด็จการ ทั้งเรียกร้องให้สหประชาชาติและรัฐบาลนานาประเทศประณามด้วย และให้ปล่อยตัวนักโทษ นักเคลื่อนไหวชาวฮ่องกง โจชัว หว่อง โพสต์ทวิตเตอร์แสดงความเป็นอันหนึ่งเดียวกับผู้ประท้วง และขอให้ทั่วโลกสนใจการประท้วงในประเทศไทย กลุ่มประชาสังคมในเกาหลีใต้เรียกร้องให้รัฐบาลเลิกส่งออกรถติดตั้งปืนฉีดน้ำแรงดันสูงแก่ทางการไทย
วันที่ 22 ตุลาคม นายกรัฐมนตรีประกาศยกเลิกสถานการณ์ฉุกเฉินที่มีความร้ายแรงในพื้นที่กรุงเทพมหานคร และคณะรัฐมนตรีออกพระราชกฤษฎีกาเปิดประชุมสมัยวิสามัญในวันที่ 21 ตุลาคม
เส้นเมริเดียนที่ 67 องศาตะวันตก
เส้นเมริเดียนที่ 67 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 67 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 113 องศาตะวันออก
จากขั้วโลกสู่ขั้วโลก
! scope="col" width="120" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" style="background:#b0e0e6;" |ทะเลลินคอล์น ! scope="row" |🇨🇦 ! scope="row" style="background:#b0e0e6;" |ช่องแคบเนเรส ! scope="row" |🇬🇱 ! scope="row" style="background:#b0e0e6;" |ช่องแคบเนเรส ! scope="row" |🇬🇱 ! scope="row" style="background:#b0e0e6;" |อ่าวแบฟฟิน ! scope="row" style="background:#b0e0e6;" |ช่องแคบเดวิส ! scope="row" |🇨🇦 ! scope="row" style="background:#b0e0e6;" |ช่องแคบเดวิส ! scope="row" |🇨🇦 ! scope="row" |🇨🇦 ! scope="row" style="background:#b0e0e6;" |อ่าวโฟรบิเซอร์ ! scope="row" |🇨🇦 ! scope="row" style="background:#b0e0e6;" |อ่าวโฟรบิเซอร์ ! scope="row" |🇨🇦 ! scope="row" style="background:#b0e0e6;" |ช่องแคบฮุดสัน ! scope="row" style="background:#b0e0e6;" |อ่าวอันกาวา ! scope="row" |🇨🇦 ! scope="row" style="background:#b0e0e6;" |อ่าวเซนต์ลอวเรนซ ! scope="row" |🇨🇦 ! scope="row" |🇨🇦 ! scope="row" |🇺🇸 ! scope="row" style="background:#b0e0e6;" |มหาสมุทรแอตแลนติก ! scope="row" |🇵🇷 ! scope="row" style="background:#b0e0e6;" |ทะเลแคริบเบียน ! scope="row" |🇻🇪 ! scope="row" |🇨🇴 ! scope="row" |🇧🇷 ! scope="row" |🇧🇴 ! scope="row" |🇦🇷 ! scope="row" | ! scope="row" |🇦🇷 ! scope="row" style="background:#b0e0e6;" |มหาสมุทรแอตแลนติก ! scope="row" |🇦🇷 ! scope="row" style="background:#b0e0e6;" |มหาสมุทรแอตแลนติก ! scope="row" |🇦🇷 ! scope="row" | ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรใต้ ! scope="row" |แอนตาร์กติกา
ซัมแวร์ไอบีลอง
"ซัมแวร์ไอบีลอง" เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลแรกจากสตูดิโออัลบั้มชุดที่สองของวง เมทีโอรา และเข้าสู่สิบอันดับแรกในหลายๆ ชาร์ตเพลง
มิวสิกวิดีโอ
มิวสิกวิดีโอกำกับโดยนักเทิร์นเทเบิลของวง โจ ฮาห์น แสดงให้เห็นวงดนตรีกำลังเล่นเพลงหน้าเปลวไฟ มีภาพเป็นครั้งคราวสลับกันไปของเชสเตอร์ เบนนิงตัน และไมค์ ชิโนะดะที่อยู่หน้าฉากหลังที่มีน้ำที่ไหลลงมา ล้อมรอบด้วยคนที่เป็นเหมือนนักบวช ในฉากแรกแสดงให้เห็นห้องที่คาดว่าน่าจะเป็นห้องของเชสเตอร์ มีตัวอักษรจีนเขียนว่าน้ำและไฟ ซึ่งอาจจะแทนสายน้ำและเปลวไฟที่เป็นฉากหลังขณะที่ไมค์กำลังแร็ป วิดีโอได้รับรางวัลวิดีโอเพลงร็อกยอดเยี่ยมในงานประกาศผลรางวัลเอ็มทีวีวิดีโอมิวสิกอะวอดส์ปี 2003
นกหงส์หยก
นกหงส์หยก เป็นนกปากขอขนาดเล็กชนิดหนึ่ง ที่มีลวดลายและสีสันที่สวยงาม ถิ่นกำเนิดดั้งเดิมของนกหงส์หยกอยู่ตามแถบทุ่งหญ้าในประเทศออสเตรเลีย มีชื่อเรียกเล่น ๆ ว่า "บัดจี" (budgie) หรือ "แพระคีต" (parakeet) ครั้งหนึ่ง ผู้คนทั่วไปเคยเข้าใจว่านกหงส์หยกเป็นนกที่อยู่ในจำพวกนกเลิฟเบิร์ด แต่ในปัจจุบันได้ยอมรับกันแล้วว่าเป็นนกคนละจำพวกกัน โดยผู้ที่ทำการอนุกรมวิธาน คือ นักวิทยาศาสตร์ชาวอังกฤษ จอห์น กูลด์ ที่เข้าไปศึกษาธรรมชาติวิทยาที่ออสเตรเลียเมื่อกว่า 100 ปีมาแล้ว โดยถือเป็นนกเพียงชนิดเดียวเท่านั้นที่อยู่ในสกุล Melopsittacus
นิเวศวิทยา
นกหงส์หยกเป็นนกเร่ร่อนพบในที่อยู่อาศัยแบบเปิด ส่วนใหญ่ในทุ่งไม้พุ่ม บริเวณที่เป็นป่าเปิด และทุ่งหญ้าของออสเตรเลีย นกที่พบตามปกติจะอยู่ในฝูงขนาดเล็ก แต่สามารถอยู่ร่วมกันในฝูงที่ใหญ่มากในกรณีที่ถิ่นที่อยู่ดีมาก จำนวนตั้งแต่หลักหมื่นถึงล้านตัว จึงเป็นนกที่มีการเร่ร่อนมาก และการเคลื่อนย้ายจะเป็นไปตามความอุดมสมบูรณ์ของแหล่งอาหารและน้ำ เป็นนกที่ใช้เวลาส่วนใหญ่หมดไปกับการเกี้ยวพาราสีและแลกเปลี่ยนกันถึงสถานที่ ๆ มีแหล่งอาหาร โดยขณะที่รวมตัวกันจำนวนมากนั้น อาจถูกนกนักเหยื่อ เช่น เหยี่ยว ล่าเป็นอาหารได้ แต่นกหงส์หยกก็มีวิธีการบินหลบเลี่ยงที่ดี และสามารถบินลงไปดื่มน้ำได้ขณะที่บินหนีได้อีกด้วย ด้วยการทิ้งตัวดิ่งลงมาคล้ายก้อนหิน
สัตว์เลี้ยง
ปัจจุบัน นกหงส์หยกเป็นนกที่ได้รับความนิยมอย่างมากในฐานะเป็นสัตว์เลี้ยง จัดเป็นนกที่เลี้ยงง่ายเพาะขยายพันธุ์ได้ง่าย มีราคาถูก ซึ่งปัจจุบันได้มีการพัฒนาสายพันธุ์ต่าง ๆ จนมีสีสันและลวดลายต่าง ๆ สวยงามกว่าในธรรมชาติ โดยพฤติกรรมตามธรรมชาติ นกหงส์หยกจะอยู่รวมกันเป็นฝูง ดังนั้นถ้าเลี้ยงรวมในกรงใหญ่ นกจะมีปฏิสัมพันธ์กันเอง แต่ถ้าเลี้ยงเพียงตัวเดียวหรือคู่เดียว ก็ควรมีของเล่นต่าง ๆ ให้ หรือกระจก สำหรับส่องเพื่อที่นกจะเข้าใจว่ามีตัวอื่นอยู่ร่วมด้วย และใช้สำหรับส่องเพื่อไซ้แต่งขน  อาหารหลักของนกหงส์หยก คือ ข้าวฟ่าง, ผักใบเขียวชนิดต่าง ๆ และอาจให้แร่ธาตุเสริม คือ แคลเซียม จากลิ้นทะเลหรือกระดองปลาหมึกด้วย
สถานที่เลี้ยงควรเป็นที่โปร่ง อากาศถ่ายเทได้ดี ผู้เลี้ยงควรที่จะฉีดสเปรย์น้ำเพื่อที่จะทำความสะอาดนกด้วย การจำแนกเพศของนกหงส์หยก สังเกตได้ที่จมูก ในนกตัวผู้เมื่อเจริญเต็มที่หรือพร้อมที่จะผสมพันธุ์ จะเป็นสีฟ้าเข้ม และในนกตัวเมียนั้นจมูกของนกเมื่อเจริญเต็มที่หรือพร้อมที่จะผสมพันธุ์ จมูกของนกจะมีสีออกเป็นสีเนื้อหรือสีน้ำตาลเข้ม สีดังกล่าวจะเข้มขึ้นเรื่อย ๆ เมื่ออยู่ในฤดูผสมพันธุ์ นกหงส์หยกจะจับคู่เมื่อมันพร้อมที่จะผสมพันธุ์ โดยสังเกตได้จากนกจะอยู่กันเป็นคู่ ไซ้ขนให้กัน และคอยป้อนอาหารให้กัน โดยเข้าสู่วัยเจริญพันธุ์เมื่ออายุได้ราว 11 เดือน หรือ 1 ปี วางไข่ครั้งละ 4-8 ฟอง ระยะฟักตัวประมาณ 18-20 วัน ลูกนกจะโผล่พ้นรังเมื่ออายุได้ 4-5 สัปดาห์
วัดดับภัย (อำเภอเมืองเชียงใหม่)
วัดดับภัยตั้งวัดเมื่อ พ.ศ. 2120 ได้รับพระราชทานวิสุงคามสีมาเมื่อ พ.ศ. 2525 ชื่อเดิมคือ วัดอภัย หรือ วัดตุงกระด้าง ตามตำนานเล่าว่า เมื่อพญาอภัย ได้ล้มป่วยจึงมีการรักษาด้วยวิธีการต่าง ๆ อย่างไรก็ไม่ทุเลา จึงได้ตั้งจิตอธิษฐานต่อหน้าพระพักตร์ พระเจ้าดับภัย ขอให้อาการป่วยทุเลาลงซึ่งปรากฏว่าอาการเจ็บป่วยก็หายไปโดยฉับพลัน หลังจากนั้นพญาอภัย จึงได้ให้ลูกหลานและบริวารตั้งบ้านเรือนใกล้ ๆ บริเวณแห่งนี้และบูรณปฏิสังขรณ์พร้อมกับเรียกชื่อวัดว่า "วัดดับภัย" พร้อมกับอัญเชิญพระดับภัยมาประดิษฐานที่วัดแห่งนี้
อาคารเสนาสนะที่สำคัญ ได้แก่ วิหารศิลปะล้านนา หน้าบันประดับด้วยลายปูนปั้นพรรณพฤกษา ภายในพระวิหารประดิษฐานพระเจ้าดับภัย อุโบสถศิลปะล้านนาหน้าบันประดับด้วยปูนปั้นพรรณพฤกษาและดอกบัวบนกระจกสีฟ้า ภายในประดิษฐานพระพุทธรูปปางมารวิชัย และเจดีย์ศิลปะล้านนาตั้งอยู่บนฐานสี่เหลี่ยมถัดขึ้นไปเป็นชั้นมาลัยเถาแปดเหลี่ยมซ้อนกันสามชั้น เหนือขึ้นไปจากนี้หุ้มด้วยทองจังโก ภายในวัดยังมีบ่อน้ำอยู่หน้าวิหาร เชื่อว่าเป็นบ่อน้ำศักดิ์สิทธิ์ สมัยเจ้าอินทวโรรสสุริยวงษ์
ซ้อน (ชุดไมรอน โบลิทาร์)
ซ้อน (The Final Detail) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 6 ในชุด ไมรอน โบลิทาร์ ฉบับภาษาอังกฤษ ตีพิมพ์ครั้งแรกในปี ค.ศ. 1999 โดย Delacorte Press (อยู่ในเครือสำนักพิมพ์เดลล์) ส่วนฉบับภาษาไทย ตีพิมพ์ครั้งแรกในปี ค.ศ. 2007 แปลโดยอริณี เมธเศรษฐ
คอลล์ออฟดิวตี: แบล็กออฟส์ โคลด์วอร์
คอลล์ออฟดิวตี: แบล็กออฟส์ โคลด์วอร์ (Call of Duty: Black Ops Cold War) เป็นวิดีโอเกมยิงมุมมองบุคคลที่หนึ่งที่พัฒนาโดย Treyarch และ Raven Software และจัดจำหน่ายโดยแอ็กทิวิชัน เป็นวิดีโอเกมที่ 6 ในซีรีส์ แบล็กออฟส์  และเป็นวิดีโอเกมที่ 17 ในซีรีส์ คอลล์ออฟดิวตี โดยทำหน้าที่เป็นภาคต่อโดยตรงของเกม คอลล์ออฟดิวตี: แบล็กออฟส์ (2010) ตัวเกมวางจำหน่ายในวันที่ 13 พฤศจิกายน 2020
แบล็กออฟส์ โคลด์วอร์ เซ็ตฉากในช่วงต้นคริสต์ทศวรรษ 1980 ในยุคสงครามเย็น เนื้อเรื่องของเกมผู้เล่นจะสวมบทเป็นรัสเซล แอดเลอร์ เจ้าหน้าที่ซีไอเอ ในขณะที่เขาตามล่าสายลับโซเวียตที่ถูกกล่าวหาว่าเป็นเพอร์ซีอุสซึ่งมีเป้าหมายที่จะล้มล้างสหรัฐอเมริกาและเอียงดุลอำนาจไปยังสหภาพโซเวียต ในโหมดผู้เล่นหลายคนจะมีโหมดเกมใหม่การปรับแต่งที่กว้างขวางมากขึ้นรวมถึงการเปลี่ยนแปลงและองค์ประกอบของแผนที่ใหม่
ไฟจราจร
สีที่ปรากฏบนสัญญาณไฟจราจร มีความหมายดังนี้ ในบางประเทศในยุโรป (เช่น สหราชอาณาจักร) ไฟสีแดงและไฟสีเหลืองจะแสดงพร้อมกัน แสดงว่าสัญญาณกำลังจะเปลี่ยนเป็นไฟสีเขียว สัญญาณไฟสีเหลืองกะพริบเป็นสัญญาณเตือน ในสหราชอาณาจักรและไอร์แลนด์ ไฟสีเหลืองกะพริบจะใช้เฉพาะที่สำหรับคนเดินข้ามถนน แทนที่สัญญาณไฟสีแดงไฟสีเหลืองพร้อมกัน และบอกว่าผู้ขับขี่อาจผ่านไปได้หากไม่มีคนเดินข้ามทางม้าลาย ระยะเวลาที่สัญญาณไฟจราจรยังคงเป็นไฟสีเขียวหรือไฟสีแดงเรียกว่าเฟส
ทีโอวัน
2020: เปิดตัว และโรดทูคิงดอม
วันที่ 20 มีนาคม มีการประกาศว่ากลุ่มจะเข้าร่วมการแข่งขันรายการเรียลลิตีทางโทรทัศน์โรดทูคิงดอมของเอ็มเน็ต พวกเขาเป็นกลุ่มที่สองที่ถูกคัดออกในตอนที่เจ็ด
กลุ่มเปิดตัวด้วยมินิอัลบั้มแรก Reason For Being: Benevolence เมื่อวันที่ 1 เมษายน พร้อมเพลงไตเติล "Magnolia"
วันที่ 15 กรกฎาคม กลุ่มได้ปล่อยมินิอัลบั้มที่สอง Running TOOgether พร้อมเพลงไตเติล "Count 1, 2"
วันที่ 13 สิงหาคม ที่งาน 2020 Soribada Awards ทีโอโอได้รับรางวัล "New Artist Award" ซึ่งเป็นรางวัลหน้าใหม่ครั้งแรกนับตั้งแต่เดบิวต์
2021: เปลี่ยนรูปแบบ, Re:Born และ Re:Alize
วันที่ 13 มกราคม ซีเจ อีเอ็นเอ็มและเอ็น.ซีเอชเอนเตอร์เทนเมนต์มีส่วนเกี่ยวข้องกับข้อพิพาทด้านการจัดการ โดยที่มีรายงานว่าซีเจ อีเอ็นเอ็มยุติสัญญาการจัดการกับเอ็น.ซีเอชเอนเตอร์เทนเมนต์ หนึ่งวันต่อมา เอ็น.ซีเอชเอนเตอร์เทนเมนต์ตอบโต้ข้อพิพาทโดยระบุว่าสัญญาของพวกเขาไม่ได้ลงนามทางการเป็นเวลาหลายเดือน และไม่มีการจ่ายค่าใช้จ่ายใด ๆ ตั้งแต่เดือนสิงหาคม ค.ศ. 2020
วันที่ 28 มีนาคม มีการประกาศว่าวงได้เปลี่ยนชื่อจากทีโอโอเป็นทีโอวัน
ทีโอวันเปิดตัวอีกครั้งด้วยอีพีแรกในชื่อ Re:Born เมื่อวันที่ 20 พฤษภาคม พร้อมกับเพลงไตเติล "Son of Beast" กลุ่มได้รับการจัดการภายใต้ค่ายเพลงของซีเจอีเอ็นเอ็ม คือ เวกวันเอนเตอร์เทนเมนต์
วันที่ 4 พฤศจิกายน ทีโอวันได้วางจำหน่ายที่สองในชื่อ Re:Alize พร้อมกับเพลงไตเติล "No More X"
วันที่ 28 ธันวาคม เวกวันประกาศว่าอุงกีจะหยุดพักกิจกรรมของกลุ่ม เนื่องจากโรควิตกกังวล ดังนั้นทีโอวันจะทำกิจกรรมต่อชั่วคราวด้วยสมาชิกที่เหลือ
2022: เปลี่ยนสมาชิก, Why Not?? และ UP2U
วันที่ 30 เมษายน เวกวันเอนเตอร์เทนเมนต์ได้ออกแถลงการณ์ทางการผ่านแฟนคาเฟของทีโอวัน โดยประกาศว่าสมาชิกชีฮุนออกจากกลุ่ม วันที่ 17 มิถุนายน เวกวันได้ประกาศว่าสมาชิกมินซู เจโรม และอุงกีออกจากทีโอวัน และยังประกาศเพิ่มอีกว่า ไดโกะ เรนตะ และยอจ็อง จะเข้าร่วมทีโอวันในฐานะสมาชิกใหม่ เรนตะ และไดโกะ เข้าร่วมรายการพรอดิวซ์ 101 เจแปน ฤดูกาล 2 โดยได้อันดับที่ 13 และ 16 ตามลำดับ
วันที่ 28 กรกฎาคม ทีโอวันได้วางจำหน่ายอีพีที่สามในชื่อวายน็อต?? พร้อมเพลงไตเติล "Drummin'"
วันที่ 23 พฤศจิกายน ทีโอวันได้วางจำหน่ายอีพีที่สี่ในชื่ออัปทูยู พร้อมเพลงไตเติล "Freeze Tag'"
หนานโถว
หนานโถว อาจหมายถึง
โดนัลด์ ดั๊ก
โดนัลด์ ดั๊ก (Donald Duck; ออกเสียง: ดาเนิลฺด ดัก) เป็นตัวละครการ์ตูนจากบริษัท วอลต์ ดิสนีย์ โดนัลด์ ดั๊กเป็นเป็ดที่มีท่าทางเหมือนมนุษย์ ตัวสีขาวมีปาก ขาและเท้า สีเหลือง-ส้ม มักจะสวมชุดกะลาสี หมวกแค็ป และโบว์สีแดงหรือดำ แต่ไม่ใส่กางเกง (ยกเว้นถ้าไปว่ายน้ำ) โดนัลด์ ดั๊กเป็นเป็ดจอมโวย มีนิสัยขี้โมโหฉุนเฉียว
ข้อมูลจากดิสนีย์ โดยเฉพาะจากภาพยนตร์สั้นเรื่อง Donald Gets Drafted ในปี 1942 โดนัลด์ ดั๊กมีชื่อเต็มว่า Donald Fauntleroy Duck วันเกิดอย่างเป็นทางการคือ 9 มิถุนายน ค.ศ. 1934 ซึ่งคือวันที่เปิดตัวภาพยนตร์ The Wise Little Hen แต่อย่างไรก็ตามใน The Three Caballeros (1944) ได้บอกว่าสั้น ๆ ว่าวันเกิดของเขาคือ "วันศุกร์ 13" ส่วนในตอน Donald's Happy Birthday ได้บอกวันเกิดไว้ว่าคือวันที่ 13 มีนาคม โดนัลด์ ดั๊ก เป็นที่รู้จักและโด่งดังในประเทศแถบสแกนดิเนเวีย
เสียงของโดนัลด์ เป็นหนึ่งในเสียงที่มีเอกลักษณ์ที่สุดเสียงหนึ่งในแอนิเมชัน ให้เสียงโดย แคลเรนซ์ "ดักกี้" แนช จนถึงปี 1985 โดนัลด์ ดั๊ก ปรากฏตัวในภาพยนตร์มาแล้ว 18 เรื่อง การ์ตูนสั้น 150 เรื่อง ซีรีส์ทางโทรทัศน์ 8 เรื่อง และยังเป็นตัวการ์ตูนในวิดีโอเกมอีก 21 ชุด
แนร์โรว์เกจ
แนร์โรว์เกจ หรือ รางแคบ เป็นขนาดความกว้างรางรถไฟซึ่งมีขนาดแคบกว่าสแตนดาร์ดเกจ มีความกว้างประมาณ ถึง
ทีวีบีนิวส์
ทีวีบีนิวส์ (無綫新聞; TVB News) หรือที่รู้จักกันใน กองข่าวและข้อมูล (新聞及資訊部) เป็นแผนกรวบรวมข่าวจากสถานีโทรทัศน์ทีวีบีของฮ่องกง ซึ่งมีสโลแกนคือ "ทีวีบีใส่ใจ" (無綫新聞 事事關心) นอกจากนี้ ทีวีบีนิวส์ยังทำหน้าที่ในการส่งข่าวตลอด 24 ชั่วโมง
รายการข่าว
รายงานการสืบสวนและขยายข่าวจะนำเสนอบ่อยครั้งในสามรายการดังต่อไปนี้: ซันเดย์รีพอร์ท (星期日檔案) กับ นิวส์แมกกาซีน (新聞透視) ทางทีวีบีเจด และ เดอะเพิร์ลรีพอร์ท ทางทีวีบีเพิร์ล (明珠檔案) โดยซันเดย์รีพอร์ทและเดอะเพิร์ลรีพอร์ทมุ่งเน้นที่เรื่องราวที่เกี่ยวข้องกับบุคคลและมีวิธีการที่นุ่มนวล ในขณะที่นิวส์แมกกาซีนมุ่งเน้นเพิ่มเติมเกี่ยวกับปัญหาสังคมโดยทั่วไป
สโมสรฟุตบอลยะลา
สโมสรฟุตบอลยะลา เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดยะลา ปัจจุบันเล่นในไทยลีก 3 โซนภาคใต้
ประวัติ
สโมสรฟุตบอลยาลอ ซิตี้ ได้ก่อตั้งและจดทะเบียนเมื่อวันที่ 4 สิงหาคม 2561 โดยได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2561 โซนภาคใต้ และได้ตำแหน่งชนะเลิศโซนภาคใต้ตอนล่าง หลังจากที่สามารถเอาชนะสงขลา อัสลาน ทีเอสยูด้วยการดวลลูกโทษ 5–4 และเข้าชิงชนะเลิศโซนภาคใต้กับเมืองคอน ดับบลิวยู แต่เมืองคอน ดับบลิวยูเป็นฝ่ายชนะไป 1–2 หลังจบการต่อเวลาพิเศษ ทำให้ยาลอ ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4 ฤดูกาล 2562
ต่อมาในปี 2563 สมาคมกีฬาฟุตบอลแห่งประเทศไทยฯ ได้มีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563–64 โซนภาคใต้
คังตะ
คังตะ หรือที่เป็นที่รู้จักในชื่อ อัน ชิล ฮยอน (안칠현, Ahn Chil-hyun)เกิดเมื่อวันที่ 27 พฤศจิกายน 1979 และใช้ชื่อในวงการของเขา คังตะ ซึ่งถูกตั้งโดย อี ซูมาน ประธานค่ายของพวกเขา (อักษรเกาหลี : 강타) เขาร้องเพลงป็อป และ R & B เขานักร้องเกาหลีที่รู้จักกันเป็นครั้งแรกในฐานะนักร้องนำของวง H.O.T และในฐานะนักร้องเดี่ยวหลังจากการแยกของวงในปี 2001
แกล้ง (ฮาร์ลาน โคเบน)
แกล้ง (Play Dead) เป็นงานเขียนแนวอาชญกรรม เขียนโดย ฮาร์ลาน โคเบน ผลงานชิ้นนี้เป็นผลงานชิ้นแรกของเขาที่ได้รับการตีพิมพ์ ฉบับภาษาอังกฤษตีพิมพ์ครั้งแรกในเดือนมิถุนายน ปี ค.ศ. 1990 และได้รับการพิมพ์ซ้ำในปี ค.ศ. 2010 สำหรับภาษาไทย ตีพิมพ์ครั้งแรกในปี ค.ศ. 2011 โดยแพรวสำนักพิมพ์ แปลโดยมณฑารัตน์ ทรงเผ่า
รัฐมนตรีว่าการกระทรวงการต่างประเทศของไทย
รายนามเสนาบดีและรัฐมนตรีว่าการกระทรวงการต่างประเทศของไทย
รัฐมนตรีว่าการกระทรวงการต่างประเทศที่ยังมีชีวิตอยู่
ปัจจุบันมีอดีตรัฐมนตรีว่าการกระทรวงการต่างประเทศที่ยังมีชีวิตอยู่ 16 คน ได้แก่
อ้างอิง
Außenministerium (Thailand)
ดาราเดลี่ เดอะ เกรท อวอร์ดส์ ครั้งที่ 1
ผลรางวัล
มีรางวัลทั้งหมด 19 รางวัล ดังต่อไปนี้ (ผู้ชนะจะพิมพ์ด้วยตัวหนา)
การค้นหาแบบสองทิศทาง
นิยาม
การค้นหาแบบสองทิศทางนั้นโดยนิยามแล้วก็คือขั้นตอนวิธีที่ใช้หลักการซึ่งคล้ายกับขั้นตอนวิธีแบ่งแยกเพื่อเอาชนะ(อังกฤษ: Divide and conquer)ในกรณีที่เราทราบตำแหน่งของเป้าหมายที่จะค้นหาแล้ว แทนที่จะค่อยๆเริ่มจากจุดเริ่มต้นไปยังจุดปลายเราจะทำการค้นหาจากจุดปลายย้อนกลับมาหาจุดเริ่มต้นไปพร้อมๆกันแทน ด้วยวิธีนี้ความเร็วในการค้นหาของแต่ละเส้นทางจะอยู่ที O (bd/2) เมื่อ b คือจำนวนการแตกกิ่งก้าน (Branching factor) และ d คือระยะทางทั้งหมดจากจุดเริ่มต้นไปยังจุดสิ้นสุด ซึ่งเมื่อนำระยะเวลาการค้นหามารวมกันแล้วก็ยังถือว่าได้ลดเวลาในการค้นหาลงไปอย่างมากหากเทียบกับการค้นหาแบบปกติ O (bd)
อย่างไรก็ตามแม้ว่าวิธีการนี้จะดูเหมือนว่าสามารถที่จะลดเวลาการค้นหาไปได้อย่างมากก็ตาม ข้อเสียของมันก็ยังมีอยู่หลายข้อด้วยกันคือ
ด้วยสาเหตุทั้งปวงที่กล่าวมาทำให้การนำเอาวิธีการค้นหาแบบสองทิศทางไปใช้งานจริงนั้นจึงยุ่งยากพอสมควร
ประวัติ
หลังจากนั้นวิธีการค้นหาแบบสองทิศทางก็ได้ผ่านการปรับปรุงเรื่อยมาอีกหลายครั้งจนถึงล่าสุดคือปีค.ศ.2009โดยWimและHenk ซึ่งได้คิดค้นออกแบบการค้นหาแบบสองทิศทางของเอสตาร์ที่ได้รับการปรังปรุงให้ค้นหาได้อย่างมีประสิทธิภาพยิ่งขึ้น
การทำงาน
จากกราฟด้านบนเราจะสามารถมองเห็นการทำงานคร่าวๆได้โดย หากเราสมมติให้ วงกลมแต่ละวงคือปมของกราฟโดยที่แต่ละปมจะเก็บค่าตำแหน่งของปมนั้นๆเอาไว้ เส้นเชื่อมที่หนาจะหมายถึงค่าใช้จ่ายที่มากกว่าในการเดินทางผ่าน ส่วนปมที่ถูกทาด้วยสีฟ้าจะหมายถึงเป็นปมที่ถูกเลือกและปมสีแดงคือจุดที่คาดว่าการค้นหาจากสองทิศทางมาบรรจบกัน เส้นประใช้แสดงขอบเขตของการค้นหาแยกแต่ละฝั่งเอาไว้ ในแง่ของการนำเอาไปใช้งานจริงนั้น การค้นหาแบบสองทิศทางมักจะถูกนำไปรวมเข้ากับขั้นตอนวิธีแบบอื่นเสียมากกว่า ทั้งนี้ก็เพื่อที่จะให้ได้ผลลัพธ์ออกมาตามแต่ที่ต้องการ
รหัสเทียม
ขั้นตอนวิธีสามารถแสดงโดยสังเขปด้วยรหัสเทียมได้ดังนี้
ประเทศซาอุดีอาระเบียในเอเชียนเกมส์ 2018
ประเทศซาอุดีอาระเบีย เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศซาอุดีอาระเบีย ส่งนักกีฬาเข้าร่วมแข่ง คน เพื่อแข่งขัน  กีฬา ผลการแข่งขันครั้งนี้ประเทศซาอุดีอาระเบียได้รับ 1 เหรียญทอง 2 เหรียญเงิน และ 3 เหรียญทองแดง รวมทั้งหมด 6 เหรียญ
พรรคคอมมิวนิสต์
พรรคคอมมิวนิสต์ (Communist party) หมายถึง พรรคที่รณรงค์การนำหลักการทางสังคมของลัทธิคอมมิวนิสต์ไปใช้ ไปจนถึงการนำรูปแบบการปกครองแบบคอมมิวนิสต์ไปใช้ ชื่อ คอมมิวนิสต์ นั้น มีที่มาจาก คำประกาศพรรคคอมมิวนิสต์ เมื่อ ค.ศ. 1848 โดย คาร์ล มาร์กซ และ ฟรีดริช เองเงิลส์ พรรคคอมมิวนิสต์ในแนวคิดแบบลัทธิเลนินนั้นรวมเอาระบบการเมืองที่ใหญ่ขึ้นเอาไว้ด้วย และไม่ได้มีเพียงทิศทางทางอุดมการณ์เท่านั้น แต่ยังมีนโยบายองค์กรอีกเป็นจำนวนมาก
ปัจจุบันมีพรรคคอมมิวนิสต์เล็กใหญ่ไม่น้อยกว่าร้อย ๆ แห่งทั่วโลก โดยพรรคคอมมิวนิสต์ได้มีอำนาจปกครองรัฐในห้าประเทศ (สาธารณรัฐประชาชนจีน คิวบา เกาหลีเหนือ ลาว และ เวียดนาม) ซึ่งใช้การปกครองตามหลักการ "เผด็จการโดยชนชั้นกรรมาชีพ" โดยมีที่มาจากพรรคคอมมิวนิสต์แห่งสหภาพโซเวียตในสหภาพโซเวียต และต่อมาได้มีการจัดตั้งองค์การคอมมิวนิสต์สากล ซึ่งเป็นองค์กรหลักในการเผยแพร่พรรคคอมมิวนิสต์ในประเทศอื่น ๆ ทั่วโลก
การตั้งชื่อพรรค
องค์การคอมมิวนิสต์สากล รับเอาหลักการตั้งชื่อพรรคคอมมิวนิสต์ต่าง ๆ ให้เหมือนกันมาใช้ พรรคทุกพรรคจะต้องใช้ชื่อ "พรรคคอมมิวนิสต์แห่ง (ชื่อประเทศ)" ทุกวันนี้ มีพรรคคอมมิวนิสต์จำนวนมากที่ยังใช้ชื่อดังกล่าวอยู่ ในขณะที่พรรคคอมมิวนิสต์อื่น ๆ ได้เปลี่ยนไปใช้ชื่ออื่น สาเหตุหลักคือเพื่อหลีกเลี่ยงการจำกัดห้ามปรามของรัฐ ตัวอย่างหนึ่งคือ พรรคแรงงานแห่งสวิส ซึ่งก่อตั้งใน ค.ศ. 1944 เพื่อแทนที่ พรรคคอมมิวนิสต์แห่งสวิตเซอร์แลนด์ ซึ่งถูกทำให้ผิดกฎหมาย หรือเพื่อบอกว่ายอมรับอุดมการณ์ทางการเมืองที่กว้างขึ้น ตัวอย่างทั่วไปของกรณีหลังก็คือ การเปลี่ยนชื่อของพรรคคอมมิวนิสต์ต่าง ๆ ในยุโรปตะวันออก หลังสงครามโลกครั้งที่สอง ภายหลังการควบรวม กับพรรคสังคมนิยมประชาธิปไตยท้องถิ่น การควบรวมต่าง ๆ ดังกล่าว เกิดขึ้นในเยอรมนีตะวันออก (Socialist Unity Party of Germany), ฮังการี (Hungarian Working People's Party), โปแลนด์ (Polish United Workers Party) และ โรมาเนีย (Romanian Workers Party) ชื่อใหม่ ๆ ในยุคหลังสงคราม เช่น พรรคสังคมนิยม (Socialist Party), Socialist Unity Party, พรรคประชานิยม (Popular Party), พรรคกรรมกร (Workers Party) และ พรรคแรงงาน (Party of Labour)
หลักการตั้งชื่อของพรรคคอมมิวนิสต์เริ่มหลากหลายขึ้น เมื่อขบวนการคอมมิวนิสต์นานาชาติแตกออกเป็นส่วน ๆ จากการแยกกันของจีน - โซเวียต ในทศวรรษ 1960 พรรคที่อยู่ข้างจีนหรืออัลเบเนีย ที่วิพากษ์วิจารณ์การนำของโซเวียต มักจะเพิ่มคำอย่าง "ปฏิวัติ" หรือ "มาร์กซ-เลนิน" เข้าไปในชื่อ เพื่อแยกตัวเองออกจากพรรคที่สนับสนุนโซเวียต
พริกแกง
พริกแกง หรือ เครื่องแกง เป็นส่วนผสมการปรุงอาหารชนิดหนึ่งของอาหารไทยประเภทแกง ทำจากเครื่องเทศและสมุนไพรต่าง ๆ เช่น พริกสด พริกแห้ง หัวหอม กระเทียม ข่า ตะไคร้ ผิวมะกรูด บดผสมให้เข้ากัน อาจมีส่วนประกอบอื่น เช่น กะปิ น้ำตาล น้ำปลา เกลือ อาจนำไปให้ความร้อนหรือไม่ก็ได้ นำไปประกอบอาหารได้ทันที พริกแกงมีลักษณะเปียกข้น อาจผสมกะทิหรือน้ำมันบริโภค
พริกแกงไทยมีความเข้มข้นของรสและกลิ่นอยู่ตรงกลางระหว่างเครื่องแกงผงสมุนไพรแบบอินเดียและเครื่องพริกตำของจีนที่มีรสที่โปร่งกว่า ในแต่ละภาคของประเทศไทย มีการเพิ่มเติมรายละเอียดรสที่แตกต่าง เช่น พริกแกงปักษ์ใต้ใส่ขมิ้นชัน พริกแกงล้านนาบางอย่างใส่มะแขว่น มะข่วง ในภาคตะวันออกที่มีพืชพันธุ์เฉพาะถิ่น เพิ่มหน่อเร่ว ลูกกระวานขาว หัวไพล ดอกผักชีไร่ และหัวขิงแห้งไป ส่วนภาคตะวันตก ใส่พริกพรานป่า หรือมะแขว่นป่าเม็ดโตเปลือกดำที่ให้รสชาติจัดจ้านเผ็ดร้อนเป็นเอกลักษณ์ของแต่ละท้องถิ่น
ประวัติ
แต่เดิมพริกแกงเรียกว่า พริกขิง เช่นปรากฏในหนังสือ แม่ครัวหัวป่าก์ ของ ท่านผู้หญิงเปลี่ยน ภาสกรวงศ์ (พ.ศ. 2451) ท่านผู้หญิงเปลี่ยนใช้คำนี้เรียกสิ่งที่ตำลงไปในครก เช่น พริกแห้ง กระเทียม หอม ตะไคร้ ข่า พริกไทย รากผักชี เยื่อเคยดี เกลือ ในหนังสือ ตำหรับสายเยาวภา (พ.ศ. 2478) เล่าว่า "..ยังเครื่องปรุงอีกชนิดหนึ่ง ซึ่งเรียกกันว่าพริกขิงผัด แต่ไม่มีขิงเลย ไม่ทราบเหตุผลว่าทำไมจึงเรียกกันเช่นนี้ และไม่ทราบว่าจะไปค้นที่ไหนได้ ข้าพเจ้าได้เรียนถามผู้หลักผู้ใหญ่หลายท่าน ท่านก็ว่าไม่ทราบเหมือนกัน…" ส่วนหนังสือ ปะทานุกรม การทำของคาวหวานอย่างฝรั่งแลสยาม ก็ใช้คำ "เครื่องพริกขิง" ในลักษณะนี้เช่นกัน
พริกแกงสำเร็จรูป
ปัจจุบันมีการผลิตน้ำพริกแกงจำหน่ายในรูปของน้ำพริกแกงปรุงสำเร็จพร้อมใช้งาน น้ำพริกแกงจัดเป็นอาหารกึ่งแห้งแบบหนึ่ง ซึ่งหมายถึงอาหารที่มีการลดค่าปริมาณน้ำอิสระ ตามประกาศของกระทรวงสาธารณสุขฉบับที่ 210 (พ.ศ. 2543) จัดอยู่ใน "อาหารกำหนดคุณภาพหรือมาตรฐาน" แบ่งเป็นประเภทเปียก (ความชื้นไม่เกินร้อยละ 40 โดยน้ำหนัก) และประเภทแห้ง (ความชื้นไม่เกินร้อยละ 9 โดยน้ำหนัก)
วัดพันแหวน
วัดพันแหวนสร้างเมื่อ พ.ศ. 2040 ตั้งวัดเมื่อ พ.ศ. 2060 สร้างโดยขุนนางยศพันชื่อว่า แหวน จึงเรียกชื่อวัดว่า "วัดพันแหวน" ตามผู้สร้างวัด ได้รับพระราชทานวิสุงคามสีมาเมื่อ พ.ศ. 2327 พ.ศ. 2475 ถูกขึ้นบัญชีให้เป็นวัดร้าง ภายหลังเมื่อพระอธิการบุญมี โพธิสมฺปนฺโน มาจำพรรษาที่วัดราว พ.ศ. 2510–2519 ได้ทำการบูรณะวิหารเมื่อ พ.ศ. 2512 ฉลองวิหารเมื่อ พ.ศ. 2514 เดิมวิหารสร้างด้วยไม้สักทั้งหลังฝาก็ทำด้วยไม้สักเหมือนกับวิหารวัดพันเตา และได้รื้อหอไตรทิ้งเมื่อ พ.ศ. 2517 ท่านได้บูรณะอุโบสถ และสร้างโรงครัวอีก 1 หลัง ฉลองเมื่อ พ.ศ. 2519
โบราณวัตถุสถานของวัด ได้แก่ เจดีย์ทรงระฆังศิลปะล้านนาผสมอิทธิพลพม่า ฐานเขียงสี่เหลี่ยมรองรับฐานบัวลูกแก้วอกไก่ย่อเก็จ รองรับเรือนธาตุทรงแปดเหลี่ยมซ้อนกันสามชั้น เหนือขึ้นไปเป็นองค์ระฆัง แต่องค์ระฆังไม่เหลือรูปลักษณ์ให้เห็น เนื่องจากแกะสลักเป็นใบหน้า อาจเป็นพระอินทร์ (หรืออาจเป็นพระพรหม) ถัดไปเป็นปล้องไฉนประดับด้วยฉัตรสีทองบนปลายยอด ที่ฐานเป็นลายสัตว์ประจำปีนักษัตรทั้ง 12 ฐานทั้งสี่มุมมีปูนปั้นช้างสามเศียร และะวิหารศิลปะล้านนา ก่ออิฐถือปูน ทิศเหนือมีมุขยื่นออกไปคลุมบันไดนาคใช้เป็นทางเข้าออกของพระสงฆ์ ด้านหน้ามีบันไดนาค หน้าบันแบบม้าต่างไหม บานประตูลายรดน้ำสีทองรูป
มุมกวาด
มุมกวาด ในทางดาราศาสตร์ อาจหมายถึง นอกจากนี้แล้ว มุมทิศ บางครั้งก็ถูกเรียกว่ามุมกวาด
วัดอ่าวพร้าว
วัดอ่าวพร้าว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเกาะกูด อำเภอเกาะกูด จังหวัดตราด มีเนื้อที่ประมาณ 17 ไร่ 8 งาน มีพระสงฆ์ประจำวัด ประมาณ 3–5 รูป
วัดอ่าวพร้าวได้ประกาศตั้งวัดเมื่อวันที่ 30 ธันวาคม พ.ศ. 2531
วัดอ่าวพร้าวตั้งอยู่บริเวณอ่าวพร้าว อยู่ทางด้านตะวันตก ใกล้กับแหลมเทียน ซึ่งเป็นอ่าวสุดท้ายใต้สุดของเกาะกูด เป็นชายหาดขาว โค้งเว้า ยาวประมาณ 800 เมตร ลึกเข้าไปจึงเป็นวัดอ่าวพร้าวซึ่งไม่ห่างจากหาด บริเวณวัดเป็นที่ประดิษฐาน รูปปั้นของพระเจ้าบรมวงศ์เธอ กรมหลวงชุมพรเขตอุดมศักดิ์ บิดาแห่งกองทัพเรือไทย และวิหารหลวงพ่อดำ ที่เคารพบูชาของชาวเกาะกูด ใกล้วัดมีชุมชนและเป็นที่ตั้งของโรงเรียนบ้านอ่าวพร้าว ด้านหน้าอุโบสถของวัดมีพระพุทธรูปประดิษฐานอยู่
รันเตาปันจัง
รันเตาปันจัง (Rantau Panjang) เป็นเมืองแห่งหนึ่งในอำเภอปาซีร์มัซ รัฐกลันตัน ตั้งอยู่บริเวณชายแดนไทย-มาเลเซีย ตรงข้ามกับเมืองสุไหงโก-ลก อำเภอสุไหงโก-ลก จังหวัดนราธิวาส มีธนาคารที่สำคัญได้แก่ Maybank (ธนาคารมาลายัน), Bank Simpanan Nasional (ธนาคารออมสินมาเลเซีย) และ Agro Bank Malaysia (ธนาคารเกษตรกรรมมาเลเซีย)
ปรากฏการณ์พอยน์ติง–รอเบิร์ตสัน
ปรากฏการณ์พอยน์ติง–รอเบิร์ตสัน (Poynting–Robertson effect) หมายถึงการสูญเสียโมเมนตัมเชิงมุมของฝุ่นคอสมิกที่โคจรรอบดาวฤกษ์เนื่องจากความดันรังสีจากดาวฤกษ์ ผลกระทบนี้มาจากแรงดันรังสีที่กระทำในทิศทางตั้งฉากกับการเคลื่อนที่ของอนุภาคฝุ่น ตั้งชื่อตามนักฟิสิกส์ ชาวอังกฤษ จอห์น เฮนรี พอยน์ติง และ นักคณิตศาสตร์และนักฟิสิกส์ชาวอเมริกัน โฮเวิร์ด โรเบิร์ตสัน ซึ่งเป็นผู้เสนอแนวคิดเกี่ยวกับปรากฏการณ์นี้
อย่าบอกใคร
อย่าบอกใคร (Tell No One) เป็นนวนิยายแนวอาชญากรรม เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2001 โดยสำนักพิมพ์เดลล์ ส่วนฉบับภาษาไทย ตีพิมพ์ครั้งแรกในปี ค.ศ. 2004 โดยแพรวสำนักพิมพ์ แปลโดยอริณี เมธเศรษฐ
นวนิยายเรื่องนี้ได้รับการดัดแปลงเป็นภาพยนตร์ฝรั่งเศสในปี ค.ศ. 2006 (ชื่อฝรั่งเศส คือ Ne le dis à personne)
รางวัล
หนังสือเล่มนี้ได้เข้าชิงในรางวัลต่างๆ ดังนี้
คะซุงะ
คะซุงะ อาจหมายถึง
ที่หยุดรถไฟพระราชวังสนามจันทร์
ที่หยุดรถพระราชวังสนามจันทร์ ตั้งอยู่ตำบลพระปฐมเจดีย์ อำเภอเมืองนครปฐม จังหวัดนครปฐม เป็นที่หยุดรถไฟของทางรถไฟสายใต้
ประวัติ
ที่หยุดรถไฟพระราชวังสนามจันทร์ ในอดีตเคยเป็นสถานีรถไฟหลวงประจำพระราชวังสนามจันทร์ พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้สร้างอาคารสถานีรถไฟหลวงขึ้นในราวปี พ.ศ. 2453 เป็นอาคารทรงไทยประยุกต์ และทรงใช้สถานีรถไฟหลวงพระราชวังสนามจันทร์นี้ เป็นสถานีสำหรับเสด็จโดยรถไฟไปยังที่ต่างๆ โดยเฉพาะอย่างยิ่งในการเสด็จไปเพื่อตรวจตราการซ้อมรบของกองเสือป่าและลูกเสือทั่วประเทศ ยามที่เสด็จมาประทับที่พระราชวังสนามจันทร์ ซึ่งตำแหน่งที่ตั้งของสถานีรถไฟหลวงดังกล่าว จะอยู่ห่างจากจุดพักผู้โดยสารในปัจจุบันออกไปประมาณ 360 เมตร โดยจะอยู่ด้านหลังของพระราชวังสนามจันทร์พอดี (ประมาณ สทล.ที่ 19/14) ในขณะที่ตำแหน่งของศาลาพักผู้โดยสารของที่หยุดรถพระราชวังสนามจันทร์ในปัจจุบัน จะตั้งเยื้องมาทางฝั่งของมหาวิทยาลัยศิลปากร วิทยาเขตพระราชวังสนามจันทร์ (สทล.ที่ 50/13)
จนเมื่อสิ้นรัชสมัยของพระบาทสมเด็จพระมงกุฎเกล้าเจ้าอยู่หัว สถานีรถไฟหลวงพระราชวังสนามจันทร์ก็มิได้ถูกใช้งานอีก เนื่องจากไม่มีเจ้านายพระองค์ใดเสด็จมาประทับที่พระราชวังสนามจันทร์ การรถไฟแห่งประเทศไทย จึงได้ทำการรื้อถอนอาคารสถานีรถไฟหลวงพระราชวังสนามจันทร์มาเก็บรักษาไว้ จนกระทั่งในปี พ.ศ. 2511 ทางการรถไฟแห่งประเทศไทย จึงได้ลงมติว่าจะนำอาคารสถานีรถไฟหลวงนี้มาประกอบขึ้นใหม่ที่สถานีรถไฟหัวหิน เพื่อให้เป็นสถานีขึ้น-ลงรถไฟ ของพระบาทสมเด็จพระเจ้าอยู่หัวภูมิพลอดุลยเดช ยามที่เสด็จมาประทับที่วังไกลกังวล อาคารสถานีรถไฟหลวงพระราชวังสนามจันทร์ จึงถูกนำมาประกอบขึ้นใหม่ที่สถานีรถไฟหัวหิน
การประกอบสถานีรถไฟหลวงขึ้นใหม่นี้แล้วเสร็จในปี พ.ศ. 2517 ทำพิธีเปิดอย่างเป็นทางการเมื่อวันที่ 6 เมษายน พ.ศ. 2517 โดยมีสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นองค์ประธาน ในการนี้ พระองค์ได้ทรงพระราชทานนามอาคารรถไฟหลวงพระราชวังสนามจันทร์นี้ขึ้นใหม่ว่า พลับพลาพระมงกุฎเกล้าฯ
สำหรับพื้นที่เดิมของสถานีรถไฟหลวงพระราชวังสนามจันทร์ หลังจากที่ทางการรถไฟแห่งประเทศไทยได้ย้ายอาคารสถานีออกไปแล้ว ก็ได้มีการสร้างอาคารที่พักผู้โดยสารขึ้นใหม่ในปี พ.ศ. 2540 ห่างจากที่ตั้งเดิมของสถานีรถไฟหลวงประมาณ 360 เมตร เยื้องมาทางด้านหลังของมหาวิทยาลัยศิลปากร วิทยาเขตพระราชวังสนามจันทร์ ซึ่งอาคารที่พักผู้โดยสารหลังใหม่นี้ได้มีการออกแบบให้เข้ากับสถาปัตยกรรมของพระราชวังสนามจันทร์ จากนั้นจึงจัดตั้งเป็น ที่หยุดรถไฟพระราชวังสนามจันทร์ เพื่ออำนวยความสะดวกให้กับนักศึกษาจากมหาวิทยาลัยศิลปากร และโรงเรียนสาธิตมหาวิทยาลัยศิลปากร ที่โดยสารรถไฟ
หอเทวาลัยเกษตรพิมาน
หอเทวาลัยเกษตรพิมาน เดิมเรียก หอเทวาลัยมหาเกษตร เป็นโบสถ์พราหมณ์ที่ก่อสร้างตั้งแต่สมัยอาณาจักรสุโขทัย เดิมเป็นที่ประดิษฐานเทวรูปพระนารายณ์และพระอิศวร ปัจจุบันหอเทวาลัยเกษตรพิมานตั้งอยู่ภายในเขตอุทยานประวัติศาสตร์สุโขทัย ส่วนเทวรูปทั้งสองถูกจัดแสดงภายในพระที่นั่งศิวโมกขพิมาน พิพิธภัณฑสถานแห่งชาติ พระนคร
ประวัติ
หอเทวาลัยเกษตรพิมาน หรือหอเทวาลัยมหาเกษตร ก่อสร้างขึ้นเมื่อใดไม่เป็นที่ปรากฏชัด ทราบแต่เพียงว่าในรัชกาลพระมหาธรรมราชาที่ 1 เป็นต้นไป ใน จารึกวัดป่ามะม่วง (ภาษาเขมร) ระบุว่าพระมหาธรรมราชาที่ 1 ทรงประดิษฐานเทวรูปพระอิศวรและพระนารายณ์ไว้ภายในเทวาลัยสำหรับสักการบูชาของเหล่าดาบสและพราหมณ์ทั้งหลายเมื่อปี พ.ศ. 1892 อันแสดงให้เห็นว่าราชสำนักสุโขทัยในขณะนั้น ให้การอุปถัมภ์ศาสนาพุทธและฮินดูไปพร้อม ๆ กัน และคาดว่าคงมีพิธีกรรมในราชสำนักเช่นเดียวกับสมัยอยุธยาและรัตนโกสินทร์ ภายในเทวาลัยประดิษฐานเทวรูปสำริดขนาดใหญ่สององค์คือพระอิศวรและพระนารายณ์ นอกจากนี้ยังประดิษฐานเทวรูปเล็ก ๆ องค์อื่นอีก อาทิ พระพรหม พระหริหระ และเทวีในศาสนาฮินดู (อาจเป็นพระปารวตีหรือพระลักษมี)
ศาสตราจารย์ ดร. ศักดิ์ชัย สายสิงห์ สันนิษฐานว่าจารึกวัดป่ามะม่วง (ภาษาเขมร) นี้คงจารึกโดยพราหมณ์ในราชสำนักที่ใช้ภาษาเขมรเป็นสำคัญ
โครงสร้าง
หอเทวาลัยเกษตรพิมานเป็นมณฑปขนาดใหญ่ ผังเป็นรูปสี่เหลี่ยมจัตุรัส แต่ตัวมณฑปมีผังเป็นรูปสี่เหลี่ยมผืนผ้า มีการสร้างเสาเป็นหลักแล้วก่อผนังมาชนเสา เสาก่อด้วยอิฐรูปสี่เหลี่ยมขนาดใหญ่จำนวนแปดเสา ตัวอาคารหันไปทางทิศตะวันออก ศาสตราจารย์ ดร. ศักดิ์ชัย สายสิงห์ กล่าวว่าเทวาลัยแห่งนี้เป็นมณฑปหลังเดียวโดด ๆ ไม่มีวิหารด้านหน้า และไม่มีคูน้ำล้อมรอบต่างจากขนบการสร้างวัดร่วมสมัย นอกจากนี้ฐานชุกชีทำเป็นแท่นสี่เหลี่ยมผืนผ้าและมีการลดระดับหนึ่งชั้นสำหรับประดิษฐานเทวรูป
เทศบาลเมืองวังสะพุง
เทศบาลเมืองวังสะพุง เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอวังสะพุง จังหวัดเลย ได้รับการยกฐานะเป็นเทศบาลเมืองเมื่อวันที่ 20 มิถุนายน พ.ศ. 2554 ครอบคลุมพื้นที่บางส่วนของตำบลวังสะพุงและตำบลศรีสงคราม
ประวัติ
เทศบาลตำบลวังสะพุง จัดตั้งขึ้นตาม พ.ร.บ. เปลี่ยนแปลงฐานะจากสุขาภิบาลเป็นเทศบาล พ.ศ. 2542 โดยยกฐานะจากสุขาภิบาลวังสะพุง เป็นเทศบาลตำบลวังสะพุง เมื่อวันที่ 25 พฤษภาคม พ.ศ. 2542 สำนักงานตั้งอยู่เลขที่ 303 ถนนประชาเสรี หมู่ 5 ตำบลวังสะพุง อำเภอวังสะพุง อยู่ทางทิศใต้ของจังหวัดเลย ระยะทาง 20 กิโลเมตร ต่อมา กระทรวงมหาดไทย ได้ประกาศ ณ วันที่ 20 มิถุนายน พ.ศ. 2554 ให้มีการเปลี่ยนแปลงเทศบาลตำบลวังสะพุงเป็น เทศบาลเมืองวังสะพุง
ภูมิศาสตร์
เทศบาลเมืองวังสะพุง ตั้งอยู่ในพื้นที่ราบลุ่ม ล้อมรอบด้วยภูเขา มีแม่น้ำที่สำคัญไหลผ่าน คือ แม่น้ำเลย ซึ่งมีต้นกำเนิดจากภูหลวง ด้านอำเภอหล่มสัก จังหวัดเพชรบูรณ์ ไหลผ่านอำเภอภูหลวง อำเภอวังสะพุง อำเภอเมือง และไหลลงสู่แม่น้ำโขงที่อำเภอเชียงคาน
เทศบาลเมืองวังสะพุง มีอาณาเขตติดต่อดังนี้
ประชากรและเขตการปกครอง
เทศบาลเมืองวังสะพุงมีพื้นที่ 6.07 ตารางกิโลเมตร จำนวนประชากรในเขตเทศบาลเมืองวังสะพุงปี พ.ศ. 2560 ประกอบด้วยชาย 5,695 คน เป็นหญิง 6,042 คน รวมทั้งสิ้น 11,737 คน ได้แบ่งเขตการปกครองออกเป็น 2 ตำบล 9 หมู่บ้าน ดังนี้
อาสนวิหารในสหราชอาณาจักร
อาสนวิหาร (Cathedral) ในสหราชอาณาจักร มีทั้งที่ยังใช้เป็นอาสนวิหารหรือโบสถ์ประจำเขตแพริชอยู่ และที่ยกเลิกไปแล้ว
อดีตอาสนวิหาร
อาสนวิหารข้างล่างนี้เดิมเป็นเคยเป็นอาสนวิหารแต่ในปัจจุบันมิได้เป็นอาสนวิหารแล้ว บางแห่งก็ยังใช้เป็นโบสถ์และยังเรียกกันว่า “อาสนวิหาร” บางแห่งก็เหลือแต่ซาก
สกอตแลนด์
ที่สกอตแลนด์ปัจจุบัน “คริสตจักรแห่งสกอตแลนด์” มิได้อยู่ภายใต้การปกครองของฉะนั้นตามทฤษฏี) จึงไม่มีอาสนวิหาร แต่สิ่งก่อสร้างที่เคยเป็นอาสนวิหารก่อนการปฏิรูปศาสนาในประเทศอังกฤษ (English Reformation) บางแห่งก็ยังเรียกกันอยู่ว่า  “อาสนวิหาร” หรือ "High kirk" (High church)
คณะโลจิสติกส์และดิจิทัลซัพพลายเชน มหาวิทยาลัยนเรศวร
คณะโลจิสติกส์และดิจิทัลซัพพลายเชน มหาวิทยาลัยนเรศวร (อังกฤษ: Faculty of Logistics and Digital Supply Chain, Naresuan University) พัฒนามาจากวิทยาลัยโลจิสติกส์และโซ่อุปทาน ซึ่งก่อตั้งในปี 2554 เป็นหน่วยงานระดับคณะวิชาภายในกำกับของมหาวิทยาลัยนเรศวร
ประวัติ
คณะโลจิสติกส์และดิจิทัลซัพพลายเชน มหาวิทยาลัยนเรศวร เดิมคือ วิทยาลัยโลจิสติกส์และโซ่อุปทาน มหาวิทยาลัยนเรศวร ได้จัดตั้งขึ้นตามมติสภามหาวิทยาลัยนเรศวร ในคราวการประชุมครั้งที่ 158 (1/2554) เมื่อวันที่ 30 มกราคม 2554 ต่อมาได้เปลี่ยนเป็นคณะโลจิสติกส์และดิจิทัลซัพพลายเชน  เมื่อวันที่  26  มกราคม  2563  โดยมุ่งเน้นการสร้างนักวิจัย นักวิชาการ และนักบริหารด้านโลจิสติกส์และโซ่อุปทานผ่าการเรียนรู้ ควบคู่กับการปฏิบัติ และส่งเสริมให้มีการแลกเปลี่ยนเรียนรู้ เพื่อพัฒนาองค์ความรู้ทางด้านโลจิสติกส์และโซอุปทานที่สามารถสร้างความเป็นผู้นำทางความคิดในระดับองค์การ ประเทศชาติ และก้าวสู่ความเป็นเลิศในระดับภูมิภาคโดยมีความรู้คู่คุณธรรมและจริยธรรม โดยมีวิสัยทัศน เป็นสถาบันโลจิสติกส์และโซ่อุปทานชั้นนำของประเทศไทยและมีความเป็นเลิศด้านวิชาการ เป็น 1 ใน 5 อันดับแรกของภูมิภาคอาเซียน
โครงสร้างคณะ
หน่วยงานภาคในคณะโลจิสติกส์และดิจิทัลซัพพลายเชน มหาวิทยาลัยนเรศวร แบ่งการดำเนินงานดังนี้
หลักสูตร
ปัจจุบัน คณะโลจิสติกส์และดิจิทัลซัพพลายเชน มหาวิทยาลัยนเรศวร เปิดสอนในหลักสูตรและสาขาวิชา ดังต่อไปนี้
วัดม่อนทรายนอน
วัดม่อนทรายนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลวงใต้ อำเภองาว จังหวัดลำปาง ที่ดินตั้งวัดมีเนื้อที่ 6 ไร่ 1 งาน 88 ตารางวา
วัดม่อนทรายนอน หรือ วัดดอย ตั้งวัดเมื่อ พ.ศ. 2386 ในสมัยพระยาน้อยอินท์ เจ้าผู้ปกครองนครลำปาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ชื่อของวัดมาจากชื่ดอยม่อนทรายนอน ซึ่งมีตำนานเล่าว่าอดีตของพระพุทธเจ้าที่เสวยพระชาติเป็นทรายคำหรือเนื้อทราย เมื่อนายพรานออกป่าล่าสัตว์และได้พบทรายคำจึงไล่ล่า ทรายคำได้วิ่งหนีโดยได้คาบมะม่วงลูกหนึ่งไว้ด้วยความเหน็ดเหนื่อยจึงได้หยุดนอนพักและได้คายมะม่วงลูกนั้นไว้บนม่อนดอยลูกหนึ่ง ซึ่งต่อมาม่อนดอยลูกนั้นจะได้ชื่อว่า ม่อนทรายนอน และมะม่วงลูกนั้นได้เจริญงอกงามกลายเป็นต้นใหญ่ วัดประดิษฐานองค์พระธาตุม่อนทรายนอน ในวันที่ 17 เมษายน ของทุกปีจะมีประเพณีตานตุงซาววา วัดได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553
อาคารเสนาสนะประกอบด้วย กุฏิ วิหารทรงล้านนาแบบเปิดข้าง ต่อมาได้สร้างวิหารหลังใหม่ขึ้นแทนวิหารหลังเก่าในปี พ.ศ. 2539 และศาลาอเนกประสงค์ ปูชนีย์วัตถุมีพระพุทธรูปทองเหลือง พระเจ้าทันใจ และเจดีย์บรรจุพระเกศาของสมเด็จพระสัมมาสัมพุทธเจ้า
ราชวงศ์โจฬะ
ราชวงศ์โจฬะ (Chola Dynasty, சோழர் குலம்) เป็นราชวงศ์ทมิฬทราวิฑที่ส่วนใหญ่ปกครองทางตอนใต้ของอินเดียมาจนกระทั่งคริสต์ศตวรรษที่ 13 ถิ่นกำเนิดของราชวงศ์อยู่ที่ลุ่มแม่น้ำกาเวรี (Kaveri River) พระเจ้าการิกาลาโจฬะ (Karikala Chola) เป็นบุคคลสำคัญที่สุดในยุคโจฬะตอนต้น ขณะที่จักรพรรดิองค์อื่น ๆ หลายองค์ทรงมีชื่อเสียงในยุคกลาง
ราชวงศ์โจฬะรุ่งเรืองตลอดมาตั้งแต่ครึ่งหลังของคริสต์ศตวรรษที่ 9 มาจนถึงต้นคริสต์ศตวรรษที่ 13 ในรัชสมัยของพระเจ้าราชาราชะโจฬะที่ 1 และพระเจ้าราเชนทระโจฬะที่ 1 ผู้เป็นพระราชโอรส ราชวงศ์โจฬะก็กลายเป็นมหาอำนาจทางการทหาร เศรษฐกิจ และวัฒนธรรมของเอเชีย ระหว่างปี ค.ศ. 1010 ถึงปี ค.ศ. 1200 ดินแดนของจักรวรรดิโจฬะก็ครอบคลุมตั้งแต่เกาะมัลดีฟส์ทางตอนใต้ขึ้นไปทางเหนือจนจรดแม่น้ำโคทาวารีในรัฐอานธรประเทศ พระเจ้าราชาราชะโจฬะที่ 1 ทรงพิชิตคาบสมุทรอินเดียใต้ ผนวกดินแดนที่ปัจจุบันคือศรีลังกา และยึดครองมัลดีฟส์ ต่อมาพระเจ้าราเชนทระโจฬะที่ 1 ทรงรณรงค์ขึ้นไปทางเหนือของอินเดียจนไปถึงแม่น้ำคงคาและสามารถพิชิตนครหลวงปาฏลีบุตรแห่งจักรวรรดิปาละ นอกจากนั้นก็ยังทรงไปรุกรานราชอาณาจักรของกลุ่มเกาะมลายู และขยายดินแดนไปถึงพม่า และ เวียดนามและภาคใต้ของไทย
ราชวงศ์โจฬะมาเริ่มเสื่อมโทรมลงเมื่อต้นคริสต์ศตวรรษที่ 13 และสลายตัวไปเมื่อราชอาณาจักรปัณฑยะและจักรวรรดิฮอยซาลาขึ้นมาเรืองอำนาจ
สิ่งที่สำคัญของราชวงศ์โจฬะคือการเป็นผู้อุปถัมภ์วรรณคดีทมิฬ และการก่อสร้างวัด พระมหากษัตริย์ของราชวงศ์โจฬะทรงนิยมสร้างวัด ที่ไม่แต่จะเป็นสถานที่สำหรับการสักการะ แต่ยังเป็นศูนย์กลางของกิจการทางเศรษฐกิจด้วย และ ยังริเริ่มระบบการปกครองจากศูนย์กลางและระบบราชการที่เป็นระเบียบแบบแผน
โอกาสสุดท้าย (ฮาร์ลาน โคเบน)
โอกาสสุดท้าย (No Second Chance) เป็นนวนิยายแนวอาชญากรรม เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2003 โดยสำนักพิมพ์โอไรออน สำหรับภาษาไทย ตีพิมพ์ในปี ค.ศ. 2004 โดยแพรวสำนักพิมพ์ แปลโดยมณฑารัตน์ ทรงเผ่า
มิอูระ ฮารูมะ
มิอูระ ฮารูมะ (三浦 春馬 (Miura Haruma); 5 เมษายน ค.ศ. 1990 - 18 กรกฎาคม ค.ศ. 2020 ) เป็นนักแสดงและนักร้องชาวญี่ปุ่นที่ร่วมอะมิวส์ เขาได้รับบทในละครโทรทัศน์ Agri (1997) และโด่งดังจากภาพยนตร์ โคอิโซระ (2007) ได้รับรางวัลสาขาดาวรุ่งของปี (Newcomer of the Year) ในงาน งานประกาศรางวัลเจแปน อะคาเดมี ไพรซ์ ครั้งที่ 31 ในปีถัดมา มิอูระนำแสดงใน ครูสาวยากูซ่า (2009) ซีซันสาม, รหัสมรณะ (2009), นาโอโกะ (2009), ฝากใจไปถึงเธอ (2010), ป่วนหัวใจรักแม่นางซิน (2013), โบกุ โนะ อิตะ จิกัน (2013), The Eternal Zero (2013), ผ่าพิภพไททัน (2015), กินทามะ 2 (2018) และ Two Weeks (2019)
ปลาปากเปี่ยนบ้านด่าน
ปลาปากเปี่ยนบ้านด่าน (Bandan sharp-mouth barb; ) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีรูปร่างลักษณะคล้ายกับปลาตะเพียนทั่วไป แต่ลําตัวกว้างและแบนข้างมากกว่า ส่วนหัวเล็กมีขนาดเล็ก ปากจะอยู่ตําแหน่งลงมาด้านล่าง จะงอยปากแหลมริมฝีปากล่างมนกลมมีขอบแข็ง บริเวณขากรรไกรล่างมีลักษณะคล้ายปลอกเขาสัตว์ ไม่มีหนวด ครีบหลังสีคล้ำ ปลายขอบของก้านครีบอันแรกเป็นหยักแข็ง ถัดจากส่วนนี้ไปจะมีลักษณะเรียวแหลม ครีบหางเว้าลึก ครีบอกและครีบท้องเล็ก ครีบหางสีเหลืองจาง ๆ เกล็ดลำตัวสีเงินอมเทามีแต้มประสีคล้ำ
มีขนาดใหญ่เต็มที่ประมาณ 25 เซนติเมตร แต่ขนาดโดยเฉลี่ยประมาณ 15 เซนติเมตร
เป็นปลาที่อาศัยอยู่รวมกันเป็นฝูง มีอุปนิสัยชอบกัดกินเกล็ดปลาชนิดอื่น พบได้เฉพาะในแม่น้ำโขงและลำน้ำสาขาเท่านั้น โดยพบตั้งแต่จังหวัดหนองคายลงมา เป็นปลาที่มีฤดูกาลอพยพ โดยจะอพยพย้ายขึ้นมาจากประเทศลาวโดยเริ่มตั้งแต่เดือนมกราคม พร้อม ๆ กับปลาในกลุ่มปลาหมูและปลาสร้อย
เป็นปลาที่พื้นถิ่นนิยมบริโภคกันเป็นปลาเศรษฐกิจ โดยบริโภคกันทั้งสด และรมควันหรือทำเป็นปลาร้า รวมถึงมีการเลี้ยงเป็นปลาสวยงามด้วย
การถ่ายทอดสด
การออกอากาศสด หรือที่เรียกว่า การถ่ายทอดสด (Live broadcasting) โดยทั่วไปหมายถึงการที่สื่อประเภทต่าง ๆ ออกอากาศทันทีอย่างมีนัยสำคัญ
ตัวอย่างสื่อที่พบเห็นทั่วไปของการถ่ายทอดสด คือ รายการข่าว หรือการออกอากาศข่าว
การถ่ายทอดสดประเภทอื่น ๆ ได้แก่
ปิคโคโล
ปิคโคโล (Piccolo) เป็นเครื่องดนตรีสากลประเภทเครื่องเป่าลมไม้ รูปร่างคล้ายฟลุทแต่ขนาดเล็กกว่า และมีเสียงสูงกว่า 1 ออคเทฟ มีขนาดเล็กกว่าฟลุท 4 เท่า จึงทำให้มีคุณภาพเสียงที่สดใสและแหลมมาก เสียงในระดับต่ำของปิคโคโลจะดังไม่ชัดเจน ปิคโคโลจึงเหมาะที่จะใช้ในการเล่นในระดับเสียงกลางและเสียงสูงมากกว่าในระดับเสียงต่ำ ปิคโคโลในวงออร์เคสตรา คือในศตวรรษที่ 18 ด้วยสุ้มเสียงที่แหลมสูงของปิคโคโลนี้เองทำให้เราสามารถ ที่จะได้ยินเสียงปิคโคโลได้อย่างชัดเจน ถึงแม้ว่าเครื่องดนตรีชิ้นอื่นจะบรรเลงอยู่ก็ตาม
ไรน์ฮาร์ด ฟอน โลเอินกรัมม์
ไรน์ฮาร์ด ฟอน โลเอินกรัมม์ (Reinhard von Lohengramm) หรือชื่อเกิดคือ ไรน์ฮาร์ด ฟอน มือเซิล (Reinhard von Müsel) เป็นตัวละครเอกในวรรณกรรมชุด ตำนานวีรบุรุษกาแล็กซี บุคคลเดียวที่สามารถรับมือเขาคือหยาง เหวินหลี่ ตัวเอกฝั่งเสรีพันธมิตรดาวเคราะห์
ประวัติ
ไรน์ฮาร์ดเกิดในครอบครัวขุนนางระดับล่างของจักรวรรดิกาแล็กซี บิดาเป็นขุนนางชั้นอัศวินจักรวรรดิ (Reichsritter) ในวัยเด็กเขาได้รู้จักกับซีคฟรีด เคียร์ชไอส์ ซึ่งเป็นเพื่อนบ้านและกลายเป็นเพื่อนสนิทกัน ในวันหนึ่ง มีขุนนางมาทาบทามตัวพี่สาวของเขาไปเป็นหม่อมในองค์ไคเซอร์ โดยที่บิดาของเราได้รับเงินจำนวนมหาศาลเป็นการตอบแทน ไรน์ฮาร์ดโกรธบิดาของเขาอย่างมากที่ขายพี่สาวให้กับจักรพรรดิ และสาบานว่าจะโค่นล้มราชวงศ์โกลเดินบามเพื่อชิงตัวพี่สาวของเขากลับคืนมา ไรน์ฮาร์ดเข้าเรียนในโรงเรียนเตรียมทหารโดยเชื่อว่านั่นจะเป็นทางที่ก้าวหน้าได้เร็วกว่า และยังชักชวนเคียร์ชไอส์ให้เข้าเรียนทหารด้วยกัน
ดาวคัพเชอลังกา
ไรน์ฮาร์ดจบจากโรงเรียนเตรียมทหารในดาวหลวงโอดินโดยเป็นที่หนึ่งของรุ่น เมื่อจบการศึกษา ร้อยตรีมือเซิลและร้อยจัตวาเคียร์ชไอส์ถูกส่งไปประจำการที่ดาวเยือกแข็ง คัพเชอลังกา (Kapche-Lanka) ในระเบียงอีเซอร์โลน ซึ่งเป็นดาวที่มีการสู้รบภาคพื้นดินกันอยู่กับเสรีพันธมิตร ระหว่างประจำที่นั่น ไรน์ฮาร์ดพบว่าตัวเองตกเป็นเป้าหมายถูกลอบสังหารโดยเฟือสทินซุสซันน่า ฟอน เพเนอมึนเดอ หม่อมในองค์ไคเซอร์ซึ่งถูกแทนที่ด้วยอันเนโรเซอ ไรน์ฮาร์ดเอาตัวรอดมาได้ และไล่ต้อนพันเอกแฮร์เดอร์จนมุม แฮร์เดอร์ฆ่าตัวตาย ทำให้ไร้พยานหลักฐานที่จะสาวถึงตัวเพเนอมึนเดอ ไรน์ฮาร์ดได้เลื่อนยศเป็นร้อยโท และเข้าสังกัดกองเรืออวกาศ
เรือพิฆาต ฮาเมิลน์ 2
เดือนสิงหาคม ปีจักรวรรดิ 482 (ปีอวกาศ 791) ร้อยโท ฟอน มือเซิล รับตำแหน่งต้นหนประจำเรือพิฆาต ฮาเมิลน์ 2 สังกัดกองเรือประจำฐานอีเซอร์โลน ถึงแม้ผู้บังคับการเรือจะประทับใจในวีรกรรมล่าสุดของไรน์ฮาร์ด แต่ลูกเรือที่เหลือกลับมองเขาเป็นเพียงเด็กเส้นขุนนางคนหนึ่ง ระหว่างไรน์ฮาร์ดสวมชุดอวกาศเพื่อปฏิบัติงานนอกเรือ มีทหารคนหนึ่งถูกตัดขาดจากเรือและกำลังจะลอยคว้างไปในอวกาศแต่ได้ไรน์ฮาร์ดช่วยเอาไว้ วีรกรรมนี้ทำให้ลูกเรือฮาเมลินเริ่มเปลี่ยนทัศนคติที่มีต่อเขา
ต่อมาระหว่างการลาดตระเวนประจำตารางนอกอีเซอร์โลน ฝูงเรือฮาเมิลน์ถูกเสรีพันธมิตรจู่โจม ผู้บังคับการเรือได้รับบาดเจ็บหนัก ส่วนร้อยเอกแบร์ทรัมที่เป็นรองอาวุโสก็ไม่อยู่บนสะพานเดินเรือ ไรน์ฮาร์ดจึงเข้าบัญชาการชั่วคราวจนสามารถนำเรือฮาเมิลน์ 2 จนหนีข้าศึกพ้น ในขณะฝูงเรือจักรวรรดิที่เหลือถูกทำลายสิ้น
กระทรวงการสงคราม
ร้อยเอก ฟอน มือเซิล ย้ายมาทำงานที่กระทรวงการสงครามในดาวหลวงโอดิน และได้รับรู้ถึงการทุจริตฉ้อฉลมากมายของเหล่าผู้บัญชาการที่แนวหน้า ไรน์ฮาร์ดและเคียร์ชไอส์รวบรวมหลักฐานการทุจริตและส่งให้แก่ผู้บังคับบัญชา แต่กลับถูกตอบกลับมาว่าไม่สามารถทำอะไรได้ และยังถูกบอกว่าการคอร์รัปชั่นนั้นเป็น "ปิศาจร้ายที่ขาดไม่ได้" คำพูดนั้นทำให้ไรน์ฮาร์ดอึ้ง และคิดว่าราชวงศ์โกลเดินบามเสื่อมทรามเกินกว่าจะไปต่อ
ระหว่างนี้ไรน์ฮาร์ดทราบว่า บัวร์เกรฟินโดโรเทอา ฟอน ชัฟเฮาเซิน หนึ่งในมิตรสหายของพี่ในวัง กำลังมีข้อพิพาทกับกราฟแห่งแฮกซ์ไฮม์เมอร์ ซึ่งเป็นญาติกับขุนนางให่ เฟือสท์วิลเฮล์ม ฟอน ลิทเทินไฮม์ ในประเด็นเกี่ยวกับสิทธิการทำเหมืองเหนือแคว้น แฮกซ์ไฮม์เมอร์รู้ดีว่าเขาคงแพ้แน่หากต้องสู้คดีกันในชั้นศาล เขาจึงท้าประลองกับท่านหญิงชัฟเฮาเซิน เขาเชื่อว่าด้วยอำนาจบารมีของตระกูลเขาจะไม่มีใครยอมลงประลองให้กับตระกูลชัฟเฮาเซินเป็นแน่ เมื่อไรน์ฮาร์ดทราบเรื่องนี้เข้าจึงอาสาตัวลงประลองในฐานะตัวแทนตระกูลซัฟเฮาเซินทั้งที่ตัวเองไม่มีประสบการณ์ในสนามประลองมาก่อน ข่าวเรื่อง "เด็กผมทอง" จะลงประลองแพร่สะพัดไปทั่วในหมู่สังคมชั้นสูงจักรวรรดิและกลายเป็นประเด็นร้อนแรง ไรน์ฮาร์ดต้องเรียนรู้วิธีการใช้ปืนคาบศิลาอย่างยุคโบราณซึ่งเป็นหนึ่งในอาวุธที่ใช้ในประเพณีการประลอง โดยมีพันตรีคอร์เนลิอุส ลุสท์ เป็นผู้ฝึกสอน ขณะเดียวกัน ท่านหญิงเพเนอมึนเดอว่าจ้างมือสังหารมาแทนที่นักประลองของแฮกซ์ไฮม์เมอร์เพื่อหวังฆ่าไรน์ฮาร์ดอีกครั้ง หลังจากล้มเหลวไปในคราวคัพเชอลังกา
มกราคม ปีอวกาศ 792 การประลองจัดขึ้นที่คฤหาสน์ของเฟือสท์แห่งลิทเทินไฮม์ซึ่งเชียร์ข้างแฮกซ์ไฮม์เมอร์ การประลองจัดขึ้นท่ามกลางขุนนางแขกผู้มีเกียรติจำนวนมาก ทั้งสองยิงไม่ถูกกันในยกแรก ในยกสองทั้งคู่ยิงถูกกันจนได้รับบาดเจ็บ มือสังหารเจ็บแขนซ้าย และไรน์ฮาร์ดเจ็บแขนขวา ยกที่สามเป็นการดวลดาบ มือสังหารซึ่งเป็นนักดาบมีฝีมือสามารถไล่ต้อนไรน์ฮาร์ดจนตกเป็นรอง แต่ก่อนที่ไรน์ฮาร์ดจะแพ้นั้นเอง มหาดเล็กขี่ม้าเข้ามาและประกาศว่าองค์ไคเซอร์ฟรีดริชที่ 4 มีพระราชโองการให้ยุติการประลอง ทรงยุติข้อพิพาทโดยบัญชาให้แบ่งสิทธิการทำเหมืองให้สองตระกูลฝ่ายละครึ่งอย่างเท่าเทียมกัน
เรือลาดตระเวน เฮ็สลิชเชอแอ็นท์ไลน์
ธันวาคม ปีอวกาศ 792 หลังเป็นผู้การเรือลาดตระเวนเฮ็สลิชเชอแอ็นท์ไลน์มาได้ครึ่งปี ไรน์ฮาร์ดและลูกเรือได้รับภารกิจลับพิเศษจากหน่วยราชการลับจักรวรรดิ ภารกิจนั้นคือการสกัดกั้นเรือของกราฟแห่งแฮกซ์ไฮม์เมอร์ที่กำลังหลบหนีไปเสรีพันธมิตรพร้อมกับโปรโตไทป์เครื่องปล่อยอนุภาคเซฟเฟิลแบบกำหนดทิศทางที่ขโมยไป